centralslovakia.eu

Banskobystrický chodecký míting + Majstrovstvá Slovenska v chôdzi
2024-05-05 10:00 - 14:00 (Europe/Bratislava) | Priemyselný park Šalková, Banská Bystrica
Pozývame vás na 8. ročník medzinárodných pretekov v atletickej chôdzi.

Otvorenie letnej sezóny - Špania Dolina
2024-05-04 08:00 - 18:00 | Špania Dolina, Špania Dolina, Špania Dolina, 974 01, Slovenská republika
Srdečne Vás pozývame na otvorenie letnej sezóny 2024, dňa 4. mája do prekrásnej Španej Doliny.
Okrem prehliadky Múzea Medi na Vás čaká aj otvorenie banského náučného chodníka, prechod banským prekopom, prehliadka kostola Premenenia Pána a pútavá návšteva Historickej školy, ktorá Vás akoby mávnutím čarovného prútika prenesie späť v čase. Chýbať nebude ani možnosť prehliadky Expozície paličkovanej čipky no a samozrejme, dych berúce scenérie malebnej obce počas prechádzok.
O zážitky isto nebude núdza. Príďte stráviť príjemnú sobotu ponorením sa do lona prírody, histórie a tradícií.
Vítaní sú veľkí aj malí, starí aj mladí.
Tešíme sa na spoločne strávené chvíle.

Otvorenie brán mesta Krupina
2024-05-03 17:00 - 20:00 | Svätotrojičné námestie, Krupina, Slovenská republika
Otvorte spolu s nami Brány do mesta Krupina

V piatok 3.5.2024 sa opäť vidíme na Svätotrojičnom námesti v Krupine, kde nás čaká bohatý program, s ktorým odštartujeme novú turistickú sezónu.
Pripravili sme si pre Vás vystúpenie DFS Vartášik, The Sholtees a samozrejme nemôže chýbať ohňový sprievod ulicami mesta Krupina.
V priestoroch Múzea Andreja Sládkoviča Vám odhalíme novú expozíciu mučiacich nástrojov.

Štartujeme o 17:00. Tešíme sa na Vás.

Víkendový pobyt s pozorovaním hviezd
2024-05-03 - 2024-05-05 | Kráľova Studňa
Vychutnajte si čaro nočnej oblohy ďaleko od svetiel mesta a spoznajte tak jedinečný zážitok pozorovania hviezd v Parku tmavej oblohy vo Veľkej Fatre, v ničím nerušenom prostredí Horského hotela Kráľova studňa.

2x noc v hotelovej časti
2x miestny poplatok
2x raňajky
1x odborný výklad a pozorovanie astronomickými ďalekohľadmi pod záštitou Hvezdárne v Banskej Bystrici

1. Máj na Zvolenskom námestí 2024
2024-05-01 10:00 - 17:00 | FUNzóna Zvolen, Zvolen, Slovenská republika
Na 1. mája 2024 sa bude na Zvolenskom námestí konať už doslova tradičné podujatie a to 1. máj na Zvolenskom námestí.
Všetko toto začne o 10:00 koncertom dychovky a to v podaní Zvolenskej kapely a následne potom cca po 11-tej bude prehliadka veteránov.

PAVOL HAMMEL & PRÚDY - 60 ROKOV LEGENDY
2024-04-30 19:00 - 21:30 | Aula SZU, Bernolákova 8, Banská Bystrica, Slovenská republika
V roku 2024 oslávi slovenská legenda PRÚDY neuveriteľné 60 ročné pôsobenie na hudobnej scéne. Počas tohto obdobia vzniklo nepreberné množstvo hitov, hudobných albumov a odohrali sa stovky koncertov doma a v zahraničí. V skupine sa vystriedala takmer celá slovenská hudobnícka elita. Kĺúčovými osobami boli aj textári, najmä dvaja spolužiaci. Hammelov spolužiak z Gymnázia Boris Filan a spolužiak Mariána Vargu z Konzervatória Kamil Peteraj. Prelomovým počinom a významným medzníkom v kariére kapely bol legendárny album Zvoňte zvonky z roku 1969. O rok neskôr prichádza do kapely gitarista František Griglák a ešte v decembri znie z rádií veľký hit Prúdov – Medulienka, ktorého spoluautorom je práve on.
Prúdy fungujú dodnes a dobre, príďte sa presvedčiť!

Stavanie mája
2024-04-30 16:00 - 18:00 | Námestie SNP, Banská Bystrica
S príchodom jari k nám prichádza aj dávny zvyk stavania májov, ktoré sú symbolom znovu sa obnovujúcej prírody a lásky. Takmer u všetkých národov bolo zvykom nosiť máje na začiatku jari alebo leta za spevu obradných piesní ospevujúcich tvorivú silu prírody a víťazstva jari nad zimou. Máj stavia obyčajne mládenec dievčaťu, o ktoré sa uchádza, a ich stavanie je rozšírené na celom území Slovenska. Ako máj slúžili najmä vysoké rovné stromy (najčastejšie jedle alebo smreky) zbavené kôry. Ich vrcholce sa zdobili pestrofarebnými stuhami. Zvyk stavania májov sa v zmenenej podobe udržal dodnes, stavia sa však zväčša jeden ovenčený strom uprostred dediny alebo hlavného námestia. Vztýčený ostáva spravidla počas celého mesiaca.
Túto tradíciu si pripomeniem aj v Banskej Bystrici. Máj vyzdobený pestrofarebnými stužkami postavíme v utorok 30.4.2024 na Námestí SNP. O kultúrny program a dobrú zábavu sa postarajú folkloristi z FS Bystrina z Banskej Bystrice a DFS Prvosienka z Banskej Bystrice. Program začína folklórnym sprievodom o 16.00 hod. z Dolnej ulice, na ktorý všetkých srdečne pozývame.
Podujatím sprevádza a programu moderuje Maroš Čupka .

TEMNÉ KECY (INVALID PRODAKŠN)
2024-04-29 19:00 - 21:30 | Akropola Kremnica
Čo: Temné kecy (Invalid Prodakšn)
Kedy: 29. apríl 2024, 19:00
Kde: Akropola Kremnica
Kde:

Lístky PREDPREDAJ: https://shorturl.at/iKQXZ
Lístky AKROPOLA: https://shorturl.at/begxK
Zo života dvoch invalidov. O Bekimovi ste asi vedeli, ale aj náš Jerry si potrpí na bezbariérové prístupy!
Invalid Prodakšn, to sú dve hodiny nabité historkami úsmevých aj trápnych situácii, ktoré život ZŤP prinesie. Čaká nás trocha vážnych rečí a veľa, veľa zábavy.
Pripravte sa, bude to smiech cez slzy!
Vstup od 15 rokov.
ZŤP majú aj s doprovodom vstup zdarma. Napíš nám dopredu do správy a my to vybavíme. Vozičkárov prosíme, aby si nosili vlastné sedenie a slepých, aby si nesadali dopredu.

Vínšpacírka 2024
2024-04-27 14:00 - 20:00 | Námestie SNP, Banská Bystrica
Obľúbené podujatie VÍNŠPACÍRKA a jeho 10. jubilejný ročník sa opäť uskutoční na najkrajšom námestí v Banskej Bystrici.
Čaká na vás bohatý program a k dobrej nálade nám budú hrať hudobníci na JAZZ festivale. Tak ako aj po minulé roky sa môžete tešiť na skoro 40 vinárstiev a stovky kvalitných vín a sektov zo Slovenska, ale aj vychytených vinárskych destinácií.

Otvorenie sezóny na Barborskej ceste
2024-04-27 09:30 - 17:00 | Ostrá Lúka
Dňa 27. apríla o 11:00 h obec Ostrá Lúka otvára Komunitné centrum určené pre podporu
a rozvoj komunitných aktivít a kultúry v obci. Súčasťou komunitného centra bude aj prvá
pútnická ubytovňa – Alberg Ostrá Lúka, na známej diaľkovej náučno-poznávacej trase – na
Barborskej ceste.
Počas podujatia s kultúrnym programom, v ktorom vystúpi Martin Vetrák a Komorný
sláčikový orchester ZUŠ Sliač, bude mať verejnosť možnosť navštíviť pamätnú izbu Adely
Ostrolúckej, prezrieť si areál a priestory Komunitného centra s prvou oficiálnou pútnickou
ubytovňou. Udalosť je spojená aj s otvorením 9. sezóny na Barborskej ceste.
O 12:30 bude zahájený turistický prechod na Kolibu U Rytiera pod Pustým hradom (cca 5
km). Cestou sa účastníci zastavia pri ruinách Kostola Zjavenia Pána v areáli cintorína v obci
Ostrá Lúka, ktorý podľa dochovaných záznamov zhorel v roku 1745.
Dozvedia sa zaujímavosti z prebiehajúceho archeologického výskumu, ktorý odhaľuje jeho
históriu, siahajúcu do prelomu 13. a 14. storočia.
Členovia združenia Priaznivci Pustého hradu vyrozprávajú príbeh o Benátskom kupcovi pri
jeho soche pod Hradom Peťuša.
Pred Kolibou U Rytiera slávnostne otvoria novú nabíjaciu stanicu pre elektro bicykle, ktoré si
účastníci podujatia môžu aj vyskúšať a previezť sa na Pustý hrad.
Pre účastníkov bude pripravený výborný rytiersky guláš a narodeninová torta na oslavu 10.
výročia založenia OZ Banský Región – Terra Montanae, ktoré sa stará o Barborskú cestu.
Pre verejnosť je pripravený autobus z Banskej Bystrice na Ostrú Lúku. Odchádza o 10:00
spred budovy VÚB banky na Námestí Slobody v BB. Späť do BB bude odchádzať spred Koliby
U Rytiera o 17:00. Jeho kapacita je obmedzená na 30 miest. Cena spiatočného lístka je 5 €/
osoba, deti do 6 rokov zdarma bez nároku na sedadlo.
Kto má záujem, môže sa prihlásiť telefonicky na 0905 810 232, alebo mailom na
objavuj@barborskacesta.sk

Plavenie dreva vo vodnom žľabe Rakytovo 2024
2024-04-27 09:30 - 14:00 | Vodný žľab Rakytovo
Mestské lesy Banská Bystrica s.r.o. Vás pozývajú na plavenie dreva vo vodnom žľabe Rakytovo dňa 27.4.2024 od 9:30 hod.
Program:
9:30 – Otvorenie plavebnej sezóny
9:30 – 10:00 Drevorubačské raňajky
10:00 – 10:45 Rozmiestnenie plavičov
10:45 – 12:30 Plavenie
12:30 – 14:00 Občerstvenie po plavení

JARNÝ KONCERT „FARBY BAROKOVEJ EURÓPY“
2024-04-26 18:00 - 20:30 | Kostol sv. Kataríny, Kremnica
Čo: Jarný koncert „Farby barokovej Európy“
Kedy: 26. apríl 2024, 18:00
Kde: Kostol sv. Kataríny Kremnica
Viola da gamba a theorba sú hudobné nástroje obdobia baroka. Zneli v šľachtických aj kráľovských salónoch a vznikalo pre ne veľa diel, ale od neskorého baroka boli vytláčané modernejšími nástrojmi husľovej konštrukcie.
Koncert „Farby barokovej Európy“ prevedie poslucháčov barokovým Talianskom, Nemeckom aj Francúzskom. V prvej tretine programu sa zoznámime so skladbami Diega Ortiza a Alessandra Piccininiho, ktorí pôsobili v pápežskom Ríme. Potom sa prenesieme do barokového Nemecka. Vypočujeme si suitu virtuóza na violu da gambu, Johana Schencka a sonátu od Carla Friedricha Abela. Na konci koncertu sa ocitneme na dvore „kráľa Slnko“ Ľudovíta XIV. Zaznejú skladby dvoch známych skladateľov Ste Colombeho a Marina Maraisa, ktoré preslávil francúzsky film Všetky rána sveta s Gérardom Depardieum z roku 1991.
Hudobné diela budeme mať možnosť počuť tak, ako zneli pred stáročiami. Členovia súboru Ensemble Thesaurus Musicum sa totiž venujú historicky poučenou interpretáciou a skladby interpretujú na kópiách originálov historických nástrojov.

Deň Zeme vo Zvolene
2024-04-26 | FUNzóna Zvolen, Zvolen, Slovenská republika
Deň Zeme vo Zvolene s občerstvením, programom a súťažami. OZ Očami prírody spolu s mestom Zvolen a partnermi pozýva všetkých ľudí, ktorým nie je jedno v akom stave je naša príroda, užiť si deň v kruhu šikovných ľudí, kultúrneho programu a skvelej hudby.

FESTIVAL JÁNA LEVOSLAVA BELLU 2024
2024-04-20 14:00 - 20:00 | KC Akropola Kremnica
Čo: Festival Jána Levoslava Bellu 2024
Kedy: 20. apríl 2024, 14:00
Kde: KC Akropola Kremnica
Pozývame vás na 29. ročník tradičného festivalu dychových hudieb. V programe vystúpia dychové hudby Hodrušanka, Sitňanka, Minciar, DO ZUŠ Brezno a Šárišápska banícka dychová hudba z Maďarska.

Deň Zeme so Stredoslovenským múzeom
2024-04-19 | Tyhányiovský kaštieľ, Banská Bystrica
Aj tento rok si svet pripomína tento dôležitý deň pre našu planétu 22.apríla.
Pripomíname si ho aj my v našom múzeu, environmentálnym podujatím zameraním na pomoc prírode.
Prijmite naše pozvanie 19.apríla do Tihányiovského kaštieľa a pomôžte nám vyčistiť Malachovský potok.
Pre najmenších je pripravený v rámci otváracích hodín sprievodný program, hravé sprevádzanie výstavou Mláďatá, zážitkové pokusy s vodou ako aj kultúrny program.
Nedovoľme, aby naše životné prostredie bolo z roka na rok viac znečistené.

Pesničková šou FÍHA tralala pre najmenších divákov
2024-04-16 17:00 - 19:00 | Dom kultúry Podborová, Zvolen
Pozývame vás na osobné stretnutie s vašou obľúbenou FÍHOU počas veľkej pesničkovej šou aj vo vašom meste, kde zaznie až 23 najobľúbenejších hitov. Škriatok FÍHA je zárukou toho, že z predstavenia odchádzate naplnení radosťou. Pre svojich fanúšikov pripravila FÍHA tralala novú rozprávkovú šou! Môžete sa tešiť na vaše obľúbené pesničky a rozprávkové postavičky, ktoré poznáte z hudobných filmov BUMBARASA či Farebný svet. Nový program bude plný prekvapení! PRÍĎTE SI ZASPIEVAŤ A ZATANCOVAŤ SO ŠKRIATKOM FÍHA Pesničky ako Budík, Idem kva kva k vám, Bum bác či Bumbarasa nemusíme fanúšikom škriatka FÍHA predstavovať. Ako však dopadne románik medzi tatrovkou a bagrom? A zatancuje Dino Discotekus na kredenci latino? Ponorte sa s nami do sveta škriatka FÍHA, na koncerte sa zabavia hudobníci, športovci aj bifľošky – všetci budeme super kamoši a kamošky. ROZCVIČKA S FÍHOU AJ OBED S ROBOTOM Počas rozcvičky vaše nohy robia dupi dupi a ruky robia ťapi ťapi. Ako to však znie, keď sa rozcvičuje celý kŕdeľ detí aj s rodičmi v kultúrnom dome alebo divadle? Zažiť to môžete na vlastnej koži a popritom sa dozviete, či pán Robot vyjedol iba slivkový kompót a ako Myšky z knižky zvládli veľké upratovanie. KONCERTUJEME PO CELOM SLOVENSKU AJ V ČESKU V desiatkach miest na celom Slovensku aj v Česku sa môžete stretnúť so svojou obľúbenou Fíhou, Budíkom, Dinom, Robotom, myškami aj žabkami a ďalšími kamarátmi škriatka FÍHA. Tancovať, spievať, skákať, smiať sa a kričať je dovolené počas celého koncertu! Dobrou náladou počas koncertu sa „nakazia“ všetci – aj ocko s mamičkou. Dĺžka predstavenia: 60 minút Vhodné pre deti od 2 rokov, ale vítaní sú všetci, ktorí sú ma kultúrne podujatie zrelí. Hlas Budíku prepožičal herec Peter Marcin Zoznam piesní: Budík, O zúbkoch, Rozcvička, Ukazovačky, Tani tani, Leporelo, Idem kva kva k vám, Letí letí, Slivková pesnička, Aj ja rád papám, Ovocný rock and roll, O autíčku, Syry Syry, Veľké upratovanie, Bager a Tatrovka, Lúka, Bum bác, Bumbarasa, Dino Discotekus, Super kamoši, Láska. Každý účastník podujatia musí mať zakúpenú platnú vstupenku bez ohľadu na vek.

Na srdci mi hraj
2024-04-12 19:00 - 21:00 | Kino Palace, Kúpele Sliač
Divadelné predstavenie plné hitov Karola Duchoňa.
Vstupenky na predpredaj.sk a na recepcii KH Palace, Kúpele Sliač

HOJA, HOJA, APRÍL TOUR
2024-04-12 18:00 - 21:00 | Aula SZU, Bernolákova 8, Banská Bystrica, Slovenská republika
Hoja, hoja apríl tour, tak sa volá aprílové turné skupiny Čechomor. Samostatné turné si kapela na Slovensku pripravila po neuveriteľných piatich rokoch a už sa nemôže dočkať, až sa s fanúšikmi zase stretne! Názov vznikol podľa rovnomennej pesničky z poslednej radovej dosky Radosti života.
Príďte si zatancovať a zaspievať! Tešiť sa môžete ako na obľúbené vypaľovačky, tak na novšie pesničky. A ak sa na koncert chcete naladiť už teraz, pustite si napríklad Pijácku …

SMEJKO A TANCULIENKA - ZABER A MAKAJ!
2024-04-10 17:00 - 19:00 | Aula SZU, Bernolákova 8, Banská Bystrica, Slovenská republika
Neuveríte, chrobáčikovia!
Smejko, Tanculienka aj Huncúlik sa v novom predstavení Zaber a makaj! rozhodnú urobiť niečo pre svoje zdravie. A tak sa všetci traja dohodnú, že začnú poctivo cvičiť. Všetci traja…teda okrem Smejka. Tanculienka aj Huncúlik budia spachtoša Smejka budíčkovou pesničkou Dobré ráno aj známou Hej rup, do toho! Vzápätí, ale zistia, že sa im Smejko riadne vykŕmil. Chcel by len jesť a jesť, napríklad aj s pesničkou Mňamiky mňam. Ani za svet sa mu nechce cvičiť, lebo ho priľahla Lemra lenivá. Najradšej by spal na peci ako Pecivál. Ale čo z toho, keď Smejka ešte zabáva aj Mobil a večne doň, namiesto cvičenia, hľadí. Tanculienka s Huncúlikom s ním už nemajú trpezlivosť a mobil mu vezmú. To sa už unavenému Smejkovi sníva sen o Vlkovi a mackovi, ktorí pretekajú v lesnom behu. Po prebudení sa Smejko konečne spamätá. Prizná, že už nie je malý Drobec a začne poriadne cvičiť na hit macka Duška: Vydržíš viac. Všetci sú radi, že Smejka konečne presvedčili a zatancujú si spolu Šeja hoja. Ku športovaniu ale netreba vždy posilňovňu. Niekedy stačí aj obyčajný Bicykel, alebo tancovanie z radosti na pieseň Tancuj tancuj. Dôležité je vydržať aspoň rok, ako nám pripomenie pieseň Zaber a makaj. Smejko a Tanculienka veria, že chrobáčikovia sa tiež pridajú k cvičeniu, pretože určite nie sú nejaké lemry. Chrobáčikovia sú predsa Výnimoční. Tak pridajte sa aj vy k fanúšikom športu a cvičenia! Najlepšie so Smejkom a Tanculienkou v pesničkovom predstavení Zaber a makaj!
Tešíme sa na vás!
Vaši Smejko a Tanculienka.
Predstavenie trvá približne 60 minút a je vhodné pre všetkých od 2 rokov.

Queen show – pocta legende
2024-04-05 19:00 - 20:30 | Športová hala na Štiavničkách, Cesta na štadión 28, Banská Bystrica
Strhujúca koncertná show
Účinkujú špičkoví muzikáloví umelci ako Patrik Vyskočil, Ján Slezák, Dárius Koči a ďalší
Hudobno – tanečná show venovaná pocte legendárnemu spevákovi Freddiemu Mercurymu a skupine Queen. Osemnásť najznámejších hitov tejto slávnej britskej skupiny budú spolu na javisku interpretovať špičky slovenskej muzikálovej scény, ktorým budú sekundovať profesionálni tanečníci pôsobiaci u nás aj v zahraničí. Diváci budú mať možnosť počuť a vidieť originálne úpravy najväčších hitov skupiny Queen, efektívne choreografie rôznych tanečných žánrov v prevedení mladých muzikálových tanečníkov a samozrejme pútavú Lightshow s efektným scénickým vizuálom, ktorý dopĺňajú zábery zo živých vystúpení skupiny QUEEN na LED obrazovke.
Queen show bude mať okrem zábavného aj edukatívny charakter, nakoľko bude svojou jednoduchou dejovou línou, interakciou hercov s divákmi a dokrútkami zo zákulisia a koncertov skupiny Queen, mapovať súkromný a profesný život Freddieho Mercuryho.
Trvanie predstavenia: 90 min. bez prestávky

Mláďatá
2024-03-28 - 2024-06-06 | Tihányiovský kaštieľ, Radvanská 27, Banská Bystrica, Slovenská republika
Stredoslovenské múzeum – kultúrna inštitúcia Banskobystrického samosprávneho kraja v spolupráci
so Slovenským múzeom ochrany prírody a jaskyniarstva v Liptovskom Mikuláši sprístupní
v Tihányiovskom kaštieli od 28.marca 2024 zoologickú výstavu “Mláďatá“. Tá je zameraná na príklady
starostlivosti o potomstvo u vybraných druhov a systematických skupín živočíchov.
Návštevníci sa na výstave dozvedia, ako prebieha odchov mláďat u jednotlivých skupín živočíchov, ktorí
zvierací rodičia patria k tým najvzornejším, ale aj o tom, že rôzne peripetie, ktoré musia zvieracie
mláďatá na ceste k dospelosti prekonať, sú neraz podobné tým našim.
Výstava je doplnená veľkým množstvom trojrozmerných predmetov zo zbierkových fondov
Stredoslovenského múzea, predovšetkým atraktívnymi preparátmi živočíchov, rôznych vtáčích hniezd
a vajec, pričom mnohé predmety budú pri tejto príležitosti vystavené vôbec po prvý raz.
Detskí návštevníci budú mať možnosť vyskúšať si svoj postreh, vedomosti a zručnosti pri niekoľkých
interaktívnych hrách, oddýchnuť si v kútiku s plyšákmi, či pohladkať niekoľko živých zvieratiek.
Tešíme sa na Vašu návštevu!

Sen každej ženy
2024-03-22 19:00 - 21:00 | Kultúrna Krupina, Sládkovičova 9, Krupina, 963 01
A čo sa stane, keď sa SEN stane skutočnosťou?
Sen každej ženy
Hra autora Mira Gavrana, najhrávanejšieho súčasného chorvátskeho dramatika.
Doba je rýchla. Nie je čas na nič. Nie je čas nájsť si partnera, uvariť večeru, navštíviť rodičov, vyvenčiť psa.
Doba je materialistická. Túžime po bohatom partnerovi, luxusnom aute, veľkom dome, drahých handrách, napichaných perách…
Doba je virtuálna. Unikáme z reality do sveta klamstiev.
A nájsť si ideálneho partnera v takejto dobe? To je Sen každej ženy!
A čo sa stane , keď sa SEN stane skutočnosťou?
Účinkujú:
Andrea Karnasová, Andrea Profantová a Braňo Deák
Autor : Miro Gavran
Preklad: Martin Machata
Réžia : Michal Babiak
Scéna a kostýmy : Monika Zimányiová
Produkcia: DIVAdlo DIVA
Vhodné od 15 rokov
Predaj vstupeniek aj na : www.predpredaj.sk

Dĺžka podujatia: 90 minút
Rok výroby: 2023
Dátum lokálnej premiéry: 22. marec 2024

Pravda
2024-03-19 19:00 - 21:00 | Robotnícky dom, Banská Bystrica
Michel je úspešný, šarmantný a sexi. A samozrejme, vždy o krok pred ostatnými.
To, že už pol roka podvádza svoju manželku so ženou svojho najlepšieho priateľa, považuje za úplne normálnu a prirodzenú vec.
Remeslo poloprávd, milosrdných lží a “zahmlievania” na všetky strany, ovláda priam majstrovsky. Je to totiž jeho povinnosť. Nemôže predsa pravdou ubližovať ľuďom, na ktorých mu záleží.
„Keby si ľudia jedného dňa prestali klamať, nezostal by na svete ani jediný pár pokope. Totálna globálna katastrofa. Znamenalo by to vlastne zánik našej civilizácie.“
To sú slová Michela, hlavného predstaviteľa brilantnej komédie Floriana Zellera, v podaní Divadla 13.Opona.
Či už s jeho slovami súhlasíte, alebo nie, musíte uznať, že niečo na tom bude…
Obzvlášť potom, keď v takejto “životnej filozofii” nezostáva náš hrdina osamotený. Nič totiž nie je tak, ako sa na prvý pohľad zdá.
Dva manželské páry, nevera a všade samá “pravda“.

Lož je hriechom len vtedy, keď plodí zlo. Keď koná dobro, je veľkou cnosťou. Buďte teda cnostnejší než kedykoľvek predtým. Klamte ako diabli. Nie hanblivo, nie len výnimočne, ale naopak statočne a vždy! Klamte priatelia, ja vám to príležitostne vrátim. Voltaire
Predstavenie trvá 75min (bez prestávky)
Obsadenie:
MICHEL – Marek Majeský
PAUL – Peter Sklár / Viktor Vincze st.
LAURENCE – Soňa Norisová
ALICE – Helena Krajčiová / Martina Bučková

Veľkonočné námestie 2024
2024-03-19 - 2024-03-27 | Banská Bystrica, Banská Bystrica, 97401, Slovenská republika
Námestie SNP
22. 3. / 16:00 Príď slniečko príď, od nás neodíď
Vystúpenie DFS Radosť z Banskej Bystrice k Veľkej noci.
23. 3. / 15:00 Upleťte si z vŕby, korbáč vŕbový
Tvorivé dielne výroby korbáčov a zvonkohra Matúša Fiľa.
23. 3. / 16:00 Žabí kráľ
Tradičná rozprávka Divadla na hojdačke.
25. 3. / 16:00 Roman Buhovecký a Jojo Mareš
Veselé pesničky pre malých aj veľkých.
26. 3. / 16:00 Od Gregora do Martina
Vystúpenie DFS Dupkáčik pri ZŠ Spojová 14.
27. 3. / 16:00 Privítajme sviatky jari so ZUŠ J. Cikkera
Veľkonočný program tanečného a hudobného odboru.

Stredoslovenské múzeum, Thurzov dom, Námestie SNP 4
15. 2. – 7. 4. To vajíčko maľovanô
Výstava kraslíc zo Stredoslovenského múzea ako aj krasličiarov zapojených do celoslovenskej súťažnej prehliadky kraslíc.
17. 3. / 15:00 Vynášanie Moreny
Symbolické vynesenie zimy z chotára s etnologičkou múzea a DFS Matičiarik z Banskej Bystrice.
23. 3. / 11:00 a 14:00 Kraslice
Tvorivá dielňa zameraná na výrobu kraslíc pre deti aj pre dospelých za prítomnosti skúsených krasličiarov.

Regionálné centrum remesiel ÚĽUV, Dolná 14
19. 3. / 09:00 – 17:00 Veľká noc v ÚĽUVe
Ukážky výroby korbáčov, zdobenia kraslíc a tvorivé dielne pre deti. Je potrebné sa vopred nahlásiť a priniesť vyfúknuté vajíčka. Vstup voľný.

Slovenské ľadové kráľovstvo
2024-03-16 16:00 - 19:00 | Akropola Kremnica
Vynovené divadelné predstavenie, ktoré vás vtiahne do ľadového kráľovstva plného zábavy a hudby. Čaká na vás príbeh dvoch sestier Elzy a Anny, ktorých sesterská láska zachráni kráľovstvo. Stretnete sa aj s ich nerozlučnými kamarátmi, milým a vtipným snehuliakom Olafom a nebojácnym a odvážnym Kristoffom. Vychutnajte si skvelé spevácke a herecké výkony v podaní známych slovenských hercov a spevákov. Očakávajte veľa energie a interakcie s divákmi a známe piesne z rozprávky, ktoré si s nami určite radi zaspievate. Na našom predstavení sa zabavia nielen detí, ale aj dospelí. V predstavení Slovenské ľadové kráľovstvo účinkujú aj herci, ktorí nadabovali a naspievali slovenský originál rozprávky.
Obsadenie:
Olaf – Marian Labuda ml./ alt. Michal Hallon
Elza – Andrea Somorovská
Anna – Mirka Gális Partlová /alt. Maťa Dolná
Kristoff – Dávid Árva
Predstavenie trvá 55 minút a je vhodné pre deti od 3 rokov. Deti do 1 roka zdarma. Po každom predstavení je možné odfotiť sa s hercami.

Jarný handmade trh 2024
2024-03-16 10:00 - 16:00 | Internát Ľ. Štúra, Študentská 1734/17, Zvolen
Opäť Vás srdečne pozývame na handmade trhy, kde môžete stretnúť množstvo šikovných a kreatívnych ľudí a podporiť ich tvorbu kúpou výrobkov.

63. Banskobystrická hudobná jar
2024-03-13 - 2024-04-17 | Banská Bystrica, Banská Bystrica, 97401, Slovenská republika
Festival klasickej hudby, ktorý patrí medzi najstaršie na Slovensku, si v tomto roku pripíše na svoje konto už 63. ročník. Od 13. marca do 17. apríla 2024 vystúpia v meste pod Urpínom najmä poprední slovenskí umelci s dielami rôznych žánrov a proveniencie. Výnimkou bude úvodný koncert v podaní českých umelcov. Po prvý raz sa na festivale predstaví fenomenálny husľový virtuóz a rodák z Českých Budějovíc Pavel Šporcl.
V pestrej programovej ponuke sú zastúpené diela z obdobia baroka, klasicizmu, romantizmu, ale aj zo súčasnosti. Nechýbajú ani slovenskí skladatelia.
Vstupenky na jednotlivé koncerty sú k dispozícii v sieti spoločnosti Ticketlive alebo v Turistickom informačnom centre Banská Bystrica.
Z verejných zdrojov podporil Fond na podporu umenia.
Program festivalu
Streda, 13. marec 2024 / 18.00 hod. / Robotnícky dom
PAVEL ŠPORCL A PRAGA CAMERATA (CZ)
Pavel Šporcl – husle
Komorný orchester Praga Camerata
F. Händel, A. Vivaldi, J. Pachelbel, J. S. Bach
Viac informácií nájdete TU
Vstupné: 13 eur dospelí / 7 eur študenti, dôchodcovia, ZŤP
Kúpiť lístky
Streda, 20. marec 2024 / 18.00 hod. / Robotnícky dom
TRIBUTE TO IVAN PALOVIČ
Jordana Palovičová – klavír
Ivo Palovič – viola
Bridge, R. Clarke, J. Cikker, K. Koreňová, I. Zeljenka
Vstupné: 10 eur dospelí / 5 eur študenti, dôchodcovia, ZŤP
Kúpiť lístky
Štvrtok, 4. apríl 2024 / 18.00 hod. / Obradná sieň historickej radnice
LISTY PRE CONSTANZE
Lotz Trio
Róbert a Ronald Šebesta, Igor Františák – basetové rohy
A. Mozart a čítanie z korešpondencie Wolfganga manželke Constanze
Vstupné: 10 eur dospelí / 5 eur študenti, dôchodcovia, ZŤP
Kúpiť lístky
Sobota, 13. apríl 2024 / 18.00 hod. / Robotnícky dom
SÓLO PRE VIOLONČELO
Jan Bogdan – violončelo
S. Bach, G. Cassadó, Z. Kodály
Vstupné: 10 eur dospelí / 5 eur študenti, dôchodcovia, ZŤP
Kúpiť lístky
Streda, 17. apríl 2024 / 19.00 hod. / Robotnícky dom
SPEVY MONARCHIE S MÁRIOU TERÉZIOU
Danubius Octet Singers – spev
Božidara Turzonovová – umelecké slovo
Jaroslav Pehal – bas
Daniel Simandl – dirigent
A. Mozart, L. van Beethoven, L. Janáček, B. Bartók, E. Suchoň
Vstupné: 10 eur dospelí / 5 eur študenti, dôchodcovia, ZŤP
Kúpiť lístky
SPRIEVODNÝ PROGRAM
1.marec 2024 / 10.00 hod. / Robotnícky dom
UMENIE PRE ŠKOLY
EnsembleSpectrum
Kagel, H. Cowell, H. Arias, M. Sloboda, D. Schnebel

Týždeň slovenských knižníc
2024-03-04 10:00 - 2024-03-08 17:00 | Štátna vedecká knižnica, Lazovná 9, Banská Bystrica, Slovenská republika
V rámci Týždňa slovenských knižníc všetkých pozývame na rôzne podujatia a výstavy do Štátnej vedeckej knižnice na Lazovnej ulici č. 9, v Banskej Bystrici.

Lacikám nedráždi!
2024-02-29 19:00 - 21:00 | Urban Spot, Skuteckého 3, Banská Bystrica
Lásló to má rád štipľavé, ale až tak?!

Predstavenie nie je vhodné pre osoby do 18 rokov, pre psychicky labilné osoby a pre osoby so silným náboženským cítením. V tejto comedy show sa Láslo a Ildikó ukážu presne tak, ako keď sú doma a rozprávajú sa tak, ako keby ich nemal nikto počuť a vidieť. Ale vy môžete! V jedinom unikátnom predstavení tohto druhu.
V unikátnom dátume, ktorý je len raz za štyri roky môžete zažiť unikátne predstavenie, ktoré je len raz za život.
A Mirka Miškechová, ako hudobný hosť, si tiež nebude dávať servítku pred ústa!

VIP vstupenka obsahuje CD Krímeš a tričko.

Zvolen kráľovnej Barbory
2024-02-29 - 2024-05-22 | Zvolenský zámok, Námestie SNP 1,, Zvolen, 960 01, Slovenská republika
Prednáškový cyklus s historičkou Danielou Dvořákovou pri príležitosti 600. výročia darovania Zvolenského zámku kráľovnej Barbore Celjskej.
Pred 600 rokmi, 22. mája 1424, uhorský kráľ Žigmund Luxemburský daroval manželke Barbore Celjskej Zvolenskú župu a mesto Zvolen s kráľovským palácom, okolité hradné panstvá a stredoslovenské banské mestá. Zvolenský zámok sa tak na 124 rokov stal súčasťou venných majetkov uhorských kráľovien. Rozprávanie predstaví pozoruhodnú osobnosť kráľovnej Barbory, jej vzťah k Zvolenu a poodhalí významné obdobie dejín Zvolenského zámku spojené s ňou.
